ai4bharat/Pralekha huggingface dataset:
पंतप्रधान कार्यालय
अभिनेते विक्रम गोखले यांच्या निधनाबद्दल पंतप्रधानांनी दुःख व्यक्त केले
अभिनेते विक्रम गोखले यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
“विक्रम गोखले जी एक सर्जनशील आणि चतुरस्त्र अभिनेते होते. त्यांच्या प्रदीर्घ कारकीर्दीत त्यांच्या गाजलेल्या अनेक भूमिकांसाठी ते नेहमीच स्मरणात राहतील. त्यांच्या निधनामुळे दुःख झाले आहे. त्यांचे कुटुंबीय, स्नेही आणि चाहत्यांच्या दुःखात सहभागी आहे. ओम शांती”
संरक्षण मंत्रालय
1965 च्या युद्धात सहभागी झालेल्या महार रेजिमेंटच्या 9व्या बटालियनच्या शूर सैनिकांच्या शौर्य आणि पराक्रमाच्या सन्मानार्थ महार रेजिमेंटच्या ज्येष्ठ सैनिकांकडून भव्य समारंभाचे आयोजन
पुण्यातील महार रेजिमेंटच्या ज्येष्ठ सैनिकांनी 1965 च्या भारत-पाकिस्तान युद्धादरम्यान 03 सप्टेंबर रोजी महार रेजिमेंटच्या नवव्या बटालियनच्या शूर सैनिकांच्या शौर्य आणि पराक्रमाच्या सन्मानार्थ एका भव्य समारंभाचे आयोजन केले होते. याच दिवशी नऊ महार रेजिमेंटचे तत्कालीन कमांडिंग ऑफिसर लेफ्टनंट कर्नल डीएन सिंग  यांच्या नेतृत्वाखाली बटालियनने ऑपरेशन रिडल अंतर्गत जम्मू आणि काश्मीरच्या अखनूर क्षेत्रातील ट्रोटीच्या जोखीम भरल्या युद्धभूमीवर मातृभूमीचा यशस्वीपणे बचाव केला.
महार रेजिमेंटचे 9व्या बटालियनची 01 ऑक्टोबर 1962 रोजी सौगोर येथे एमएमजी बटालियन म्हणून स्थापना झाली. स्थापनेच्या एका वर्षानंतर, बटालियनचे इन्फंट्री बटालियनमध्ये रूपांतर करण्यात आले. या रूपांतरणामध्ये शस्त्रे, उपकरणे, प्रशिक्षण, संघटना आणि बटालियनच्या मूलभूत कार्यामधील बदल समाविष्ट होते.
जून 1965 मध्ये, स्थापनेच्या अवघ्या तीन वर्षांत नऊ महार रेजिमेंटला जम्मू आणि काश्मीरच्या सांबा सेक्टरमध्ये तैनात करण्यात आले. युद्धाच्या चकमकी सुरू झाल्यावर, बटालियनची रात्रभरात 41 माउंटन ब्रिगेडच्या अंतर्गत जौरियन, अखनूर येथे रवानगी करण्यात आली आणि मुख्य छांब-जौरियन मार्गावर वर्चस्व असलेल्या ट्रोटी भूभागाचे रक्षण करण्याचे आदेश देण्यात आले. 1/2 सप्टेंबर 1965 च्या मध्यरात्री ट्रोटीला पोहोचल्यावर, दुसऱ्या दिवशी सकाळी शत्रूकडून जोरदार हवाई हल्ल्यांना सामोरे जावे लागले तेव्हा बटालियनला बचावासाठी केवळ चार तास मिळाले. 3 सप्टेंबर 1965 रोजी, सकाळी सात वाजल्यापासून पाकिस्तानने हवाई दल, तोफखाना आणि नंतर रात्री पॅटन टँकच्या रेजिमेंटच्या सहाय्याने मोठ्या सैन्यासह शूर नऊ महार सैन्यावर हल्ला करून ट्रोटी ताब्यात घेण्यासाठी सर्व शक्ती वापरली.
लेफ्टनंट कर्नल डीएन सिंग आणि मेजर एस व्ही साठे आणि मेजर विक्रम चव्हाण यांसारख्या अधिका-यांच्या प्रेरणादायी नेतृत्वाखालील बटालियनने शत्रूच्या गोळीबाराचा सामना करून, प्रत्यक्ष लढाईत अग्रेसर होऊन आणि भूमिगत राहून हल्ल्याचा बिमोड केला. नऊ महार बटालियन दृढतेने उभी राहिली आणि त्यांनी शत्रूला एक इंचही ताबा दिला नाही. सलग तीन रात्री चाललेल्या या भयंकर युद्धात, सतरा शूर जवानांनी बलिदान दिले आणि युनिटला प्रतिष्ठित युद्ध सन्मान "जौरियन कलित" आणि "थिएटर ऑनर जम्मू आणि काश्मीर" मिळवून देण्यात मदत केली.
प्रतिकूल परिस्थितीतील या युद्धातील धाडसी नेतृत्वाचे उदाहरण असलेल्या मेजर एस व्ही साठे आणि लेफ्टनंट कर्नल विक्रम चव्हाण या दोन युद्धवीरांना सन्मानित करण्यासाठी मेजर जनरल पी शेर्लेकर आणि ब्रिगेडियर अरुण अधिकारी हे दोन्ही महार रेजिमेंटचे प्रतिष्ठित आणि आदरणीय ज्येष्ठ सैनिक यावेळी उपस्थित होते. या कार्यक्रमाच्या पार्श्वभूमीवर, महार रेजिमेंटचे कर्नल लेफ्टनंट जनरल बन्सी पूनप्पा यांनी बटालियनसाठी एक सामाजिक व्हिडिओ संदेश देखील जारी केला आणि 'जौरियन कलित' च्या लढाईत महार रेजिमेंट आणि त्यांच्या सैनिकांच्या उत्तुंग कामगिरीचा गौरव केला.
श्रम आणि रोजगार मंत्रालय
केंद्रीय मंत्री गजेंद्र सिंग शेखावत यांनी जोधपूर येथे आयोजित जी-20 समूहाच्या रोजगारविषयक कृती गटाच्या पहिल्या बैठकीला केले मार्गदर्शन
उत्तम काम आणि सर्वसमावेशक विकास यांसाठी अधिक संधींची निर्मिती करताना, अर्थपूर्ण प्रगती करण्याचे केंद्रीय मंत्री शेखावत यांनी केले आवाहन
जोधपूर येथे आयोजित बैठकीसाठी आलेल्या जी-20 समूहाच्या रोजगारविषयक कृती गटातील सर्व प्रतिनिधींचे मनःपूर्वक स्वागत करून केंद्रीय जलशक्ती मंत्री गजेंद्र सिंग शेखावत यांनी आज या कृती गटाच्या कार्यासाठी सर्व प्रतिनिधींनी दिलेल्या योगदानाची प्रशंसा केली. उत्तम काम तसेच सर्वांसाठी समावेशक विकास यांसाठी अधिक संधींची निर्मिती करण्यात अर्थपूर्ण प्रगती करण्यासाठी एकत्रितपणे प्रयत्न करण्याचे आवाहन त्यांनी आंतरराष्ट्रीय समुदायाच्या सदस्यांना केले.
केंद्रीय मंत्री शेखावत म्हणाले की जी-20 समूहाच्या रोजगारविषयक कृती गटाच्या पहिल्या बैठकीसाठी भव्य आणि ऐतिहासिकदृष्ट्या अत्यंत महत्त्वाच्या असलेल्या जोधपूर शहरात आलेल्या प्रत्येक प्रतिनिधीचे मी पंतप्रधान मोदी यांच्या नेतृत्वाखालील सरकारमधील मंत्री म्हणून आणि जोधपूरचे खासदार म्हणून, मनःपूर्वक स्वागत करतो. ही बैठक जोधपूरमध्ये आयोजित केल्याबद्दल शेखावत यांनी केंद्रीय श्रम आणि रोजगार मंत्री भूपेंद्र यादव तसेच आयोजक समितीतील इतर सदस्यांविषयी कृतज्ञता व्यक्त केली.
आपले देश आणि आपली जनता यांची समृद्धी आणि स्वास्थ्यासाठी महत्वाच्या असलेल्या अत्यावश्यक रोजगारविषयकसमस्या सोडविण्यासाठीच्या महत्त्वाच्या कार्यक्रमाकरिता यजमान देश म्हणून, भारताला जी-20 समूहाचे नेतृत्व करण्याची संधी मिळणे हा देशाचा सन्मान आहे असे शेखावत यांनी सांगितले.
केंद्रीय मंत्री शेखावत म्हणाले की, “वसुधैव कुटुंबकम” किंवा “एक पृथ्वी, एक कुटुंब, एक भविष्य” ही भारताच्या जी-20 समूहाच्या अध्यक्षीय वर्षाची संकल्पना आहे आणि आपण जेव्हा आपल्या अर्थव्यवस्था तसेच आपले लोक यांच्यातील परस्पर संबंधांची चर्चा करतो तेव्हा ही संकल्पना विशेष समर्पक ठरते.ही संकल्पना म्हणजे आपल्या सामायिक मानवतेसाठी आणि सर्वांसाठी अधिक चांगले भविष्य निर्माण करण्याच्या उद्देशाने एकत्र येऊन काम करण्याचे महत्त्व यासाठी एक सामर्थ्यशाली स्मरणपत्र म्हणून कार्य करते असे त्यांनी सांगितले.आपल्यासमोर सध्या असलेल्या श्रम आणि रोजगारविषयक आव्हानांवर केल्या जाणाऱ्या उपाययोजना सर्वसमावेशक, शाश्वत आणि सर्वांसाठी न्याय्य असल्या पाहिजेत हा मुद्दा देखील या संकल्पनेद्वारे अधोरेखित होतो असे ते पुढे म्हणाले.
उद्घाटनपर सत्रानंतर, केंद्रीय मंत्री शेखावत यांनी प्रसारमाध्यमांच्या प्रतिनिधींना रोजगारविषयक पहिल्या कृतीगटाविषयी थोडक्यात माहिती दिली.
पोलाद मंत्रालय
हॉट मेटलचे उत्पादन सुरू झाल्याच्या 9 दिवसांनंतर नगरनार स्टील प्लांटने प्रथमच हॉट रोल्ड कॉइल निर्मिती करुन रचला इतिहास
अंदाजे 24000 कोटी रुपये खर्चून 3 दशलक्ष टन वार्षिक क्षमतेच्या पोलाद प्रकल्पाची बांधणी
नगरनार स्टील प्लांटने काल हॉट मेटलच्या उत्पादनाच्या केवळ 9 दिवसांनंतर एचआर  कॉइलचे अंतिम उत्पादन तयार करण्याचा विक्रम नोंदवला आहे. पोलाद क्षेत्रात आजवर हे उत्पादन घेणे अशक्य समजले जात होते. खाण क्षेत्रातील राष्ट्रीय खनिज विकास महामंडळ या कंपनीला स्टील बनवण्याचा पूर्वीचा कसलाही अनुभव नाही, त्यामुळे एनएमडीसी  च्या या उत्पादनची गणना विक्रमाच्या यादीत केली जात आहे.
“राष्ट्रीय खनिज विकास महामंडळ आता भारतीय पोलाद निर्मात्यांच्या प्रतिष्ठित गटात सामील झाले. बस्तरचा स्थानिक समुदाय गेली अनेक वर्षे जे स्वप्न पाहत होता त्याची ही पूर्तता आहे.”, असे राष्ट्रीय खनिज विकास महामंडळाचे अध्यक्ष तसेच व्यवस्थापकीय संचालक अमिताभ मुखर्जी यांनी नमूद केले. हॉट झोनमध्ये तीन महत्वपूर्ण युनिट्स - ब्लास्ट फर्नेस, स्टील मेल्टिंग शॉप आणि मिल्स  इतक्या कमी कालावधीत सुरू करणे ही एक दुर्मिळ कामगिरी आहे, असे मत या उद्योगातील दिग्गजांनी नोंदवले आहे.
नगरनार स्टील प्लांट
3 दशलक्ष टन वार्षिक क्षमतेचा पोलाद प्रकल्प अंदाजे 24,000 कोटी रुपये खर्चून बांधला गेला आहे. हा प्रकल्प हॉट रोल्ड बाजारामध्ये त्याच्या उच्च दर्जाच्या हॉट रोल्ड  स्टीलच्या भांडारासह आपली छाप उमटवण्यासाठी सज्ज झाला आहे. हा प्रकल्प सर्वात आधुनिक मिलसारख्या तंत्रज्ञानाच्या बळावर अनेक प्रमुख उपभोगी क्षेत्रांच्या गरजा पूर्ण करेल. लोहखनिज पुरवठा जोडणीमुळे नगरनार स्टील प्लांटचा स्पर्धात्मक फायदा नगरनार पासून जेमतेम 100 किलोमीटरच्या अंतरावर असलेल्या बायलादिला खाणीलाही होणार आहे.
देशांतर्गत पोलाद उद्योग याला अभूतपूर्व यश मानत आहे.
आंतरराष्ट्रीय स्तरावर खाण कंपनीने उभारलेला एकमेव पोलाद कारखाना म्हणून नगरनार स्टील प्लांटला वेगळेपण लाभले आहे. 15 ऑगस्ट रोजी हॉट मेटलचे उत्पादन सुरू झाल्यानंतर 9 दिवसांनी, काल पहिल्या हॉट रोल्ड कॉइलच्या निर्मितीसह नगरनार स्टील प्लांटने आणखी एक विक्रम केला आहे, असे या उद्योगातील दिग्गजांना वाटते.
सामान्यत: ब्लास्ट फर्नेसचे कार्य सुरळीत होण्यासाठी काही आठवडे लागतात, त्यानंतरच स्टील मेल्टिंग शॉपच्या कामकाजाबरोबर ब्लास्ट फर्नेस उत्पादनाचा समन्वय साधला जातो.
काल एचआर कॉइलचे उत्पादन सुरू झाल्यानंतर या उत्पादनाचे लवकरात लवकर व्यावसायिकीकरण होईल हे सुनिश्चित करण्यासाठी हा कारखाना आता उत्पादन प्रक्रियेच्या स्थिरीकरणात गुंतलेला आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 16 जून 2022
|
|
- 195.67 cr vaccine doses have been administered so far under Nationwide Vaccination Drive
- India's Active caseload currently stands at 58,215
- Active cases stand at 0.13%
- Recovery Rate currently at 98.65%
- 7,624 recoveries in the last 24 hours increases Total Recoveries to 4,26,74,712
- 12,213 new cases recorded in the last 24 hours
- Daily positivity rate 
- Weekly Positivity Rate 
- 85.63 cr Total Tests conducted so far; 5,19,419 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 195.67  कोटींचा टप्पा पार केला आहे. 2,51,69,966 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.54  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 58,215 इतकी आहे, ती देशाच्या एकूण रुग्णसंख्येच्या तुलनेत 0.13% इतकी आहे.
परिणामी, भारतात रुग्ण बरे होण्याचा दर 98.65% झाला आहे.
गेल्या 24 तासात 7,624 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,74,712 झाली आहे.
गेल्या 24 तासात 12,213 नव्या कोरोना रुग्णांची नोंद झाली.
गेल्या 24 तासात एकूण 5,19,419 चाचण्या करण्यात आल्या. भारताने आतापर्यंत एकूण 85.63  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.38% तर दैनंदिन पॉझिटिव्हिटी दर 2.35% आहे.
इतर अपडेट्स :
S.Kane/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
राष्ट्रपती कार्यालय
प्रसिद्धीपत्रक
नवी दिल्ली, 28 जून 2020
राष्ट्रपती रामनाथ कोविंद यांनी उत्तर प्रदेशच्या राज्यपाल आनंदीबेन पटेल यांच्याकडे मध्य प्रदेशचे राज्यपाल लाल जी टंडन यांच्या रजेमुळे अनुपस्थितीच्या काळात, मध्य प्रदेशच्या राज्यपाल म्हणून कामकाज पाहण्यासाठी अतिरिक्त कार्यभार सोपवला आहे. आनंदीबेन पटेल उत्तर प्रदेशच्या राज्यपाल पदाबरोबरच मध्य प्रदेशच्या राज्यपाल पदाचाही कारभार या काळात पाहणार आहेत.
S.Thakur/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 63
संरक्षण मंत्रालय
कर्टन रेझर- नेव्हल कमांडर्स कॉन्फरन्स 2020
नौदलाच्या कमांडर दर्जाच्या अधिकाऱ्यांची परिषद यंदा नवी दिल्लीत उद्यापासून सुरु होत आहे. 21 ऑगस्टपर्यंत चालणारी ही परिषद नौदल कमांडर्स यांच्यातील सर्वोच्च पातळीवरील चर्चासत्र असते. नौदलप्रमुख आणि कमांडर इन चीफ यावेळी या वर्षभरात झालेल्या नौदलाच्या विविध कारवाया, लॉजिस्टिक, मनुष्यबळ, मटेरियल, प्रशिक्षण आणि प्रशासाकीय कामे या सर्व क्षेत्रांचा आढावा घेतील. आणि भविष्यातील योजनांविषयी चर्चा करतील.
भारताच्या उत्तर सीमेवर अलीकडेच झालेल्या काही घटना आणि कोविड-19 मुळे निर्माण झालेली आव्हाने यांच्या पार्श्वभूमीवर ही परिषद, अत्यंत महत्वाची मानली जात आहे. कोविडनंतरच्या बदललेल्या जगात, नौदलाच्या कारवाया, मालमत्तेचे व्यवस्थापन, खरेदीविषयक मुद्दे, पायाभूत सुविधा विकास, मनुष्यबळ व्यवस्थापन या सर्वच बाबींविषयी नव्या दृष्टीकोनातून चर्चा करण्यासाठी, ही परिषद नौदलाच्या शीर्षस्थ नेतृत्वाला एक योग्य व्यासपीठ उपलब्ध करुन देईल.
परिषदेच्या उद्घाटनप्रसंगी संरक्षण मंत्री नौदल कमांडर्स ना मार्गदर्शन करतील. या परिषदेत कमांडर्स आणि वरिष्ठ सरकारी अधिकाऱ्यांदरम्यान देखील चर्चा होण्याची अपेक्षा आहे.
लष्करी व्यवहार विभाग Department of Military Affairs  हे कार्यालय आणि चीफ ऑफ डिफेन्स स्टाफ हे पद निर्माण केल्यानंतरची ही पहिलीच नौदल परिषद आहे.
या परिषदेमध्ये, संयुक्त अभ्यासाने, तिन्ही सैन्यदलाची एकत्रित उर्जा आणि कार्यवाहीसाठीची तत्परता, कार्यक्षमता वाढवण्यासाठी कार्यपद्धतीची पुनर्रआखणी, यावर चर्चा आणि विचारविनिमय होईल.
पंतप्रधान नरेंद्र मोदी यांच्या सागर  या अभियानाच्या अनुषंगाने, या परिषदेत, भारत-प्रशांत महासागर प्रदेशातील व्यापक सुरक्षा अभियानाविषयी देखील चर्चा होण्याची अपेक्षा आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 25 मार्च 2022
|
|
- 182.55 cr vaccine doses have been administered so far under Nationwide Vaccination Drive
- India's Active caseload currently stands at 21,530
- Active cases stand at 0.05%
- Recovery Rate currently at 98.75%
- 2,499 recoveries in the last 24 hours increases Total Recoveries to
- 1,685 new cases recorded in the last 24 hours
- Daily positivity rate 
- Weekly Positivity Rate 
- 78.56 cr Total Tests conducted so far; 6,91,425 tests conducted in the last 24 hours
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
कायदा आणि न्याय मंत्रालय
भारतीय लवाद परिषद नियमांचा मसुदा नागरिकांच्या विचारार्थ जारी
नवी दिल्ली, 12 फेब्रुवारी 2020
लवादांमधील न्यायप्रक्रिया अधिक सुलभ, जलद आणि कमी खर्चिक करण्यासाठी लवाद आणि समेट कायदा 1996 मध्ये लवाद आणि समेट  कायदा 2015 द्वारे दुरुस्ती करण्यात आली. संस्थात्मक लवाद प्रक्रियेसाठी आणि लवाद आणि समेट  कायदा 2015 अंमलात आणण्यातील काही व्यवहार्य अडचणी दूर करण्यासाठी सरकारने अलिकडेच लवाद आणि समेट  कायदा 2019 आणला. सुधारित कायद्यातील काही तरतुदी 30 ऑगस्ट 2019 पासून लागू झाल्या आहेत.
लवाद संस्था अद्ययावत करणे, मानांकन इत्यादी बाबींसाठी भारतीय लवाद परिषद ही स्वतंत्र संस्था स्थापन करण्यासाठी सुधारित कायद्यात काही तरतुदी घालणे आवश्यक आहे.
यादृष्टीने न्याय विभागाने काही नियमांचा मसुदा तयार केला असून यासंदर्भात सर्व संबंधितांचे विचार जाणून घेण्यासाठी मसुद्याची प्रत न्याय विभागाच्या  या संकेतस्थळावर जारी करण्यात आली आहे. सूचना पाठवण्याची मुदत 14 मार्च 2020 पर्यंत आहे.
B.Gokhale/S.Kakade/P.Kor
(Visitor Counter : 147
संरक्षण मंत्रालय
मुंबई हाय क्षेत्रात पडलेल्या ओएनजीसीच्या हेलिकॉप्टरमधून त्यातील कर्मचाऱ्यांची भारतीय तटरक्षक दलाने केली सुखरूप सुटका
नवी दिल्ली, 28 जून 2022
भारतीय तटरक्षक दलाने 28 जून 2022 रोजी मुंबई हाय भागात ओएनजीसीसाठी कार्यरत हेलिकॉप्टरमधून कर्मचाऱ्यांची सुखरूप सुटका केली. आयसीजी अंतर्गत सागरी मदत समन्वय केंद्राला -MRCC  ला एक संकटात सापडल्याचा एक संदेश मिळाला आणि तो मुंबई हायमध्ये ओएनजीसीसाठी नियुक्त केलेल्या पवन हंस हेलिकॉप्टरबाबत होता याचा शोध लागला. या हेलिकॉप्टरमध्ये 2 वैमानिक आणि 7 कर्मचारी होते आणि तेलाच्या प्लॅटफॉर्मवर आपत्कालीन लँडिंगचा प्रयत्न करत असताना ते समुद्रात कोसळले.
सागरी मदत समन्वय केंद्राने MRCC  तातडीने शोध आणि बचावासाठी सर्व संबंधितांना सतर्क केले. भारतीय नौदलाकडे तातडीची मदत मागण्यात आली आणि त्यानुसार नेव्हल सीकिंग आणि एएलएच तैनात करण्यात आले. आव्हानात्मक हवामानात, ओएनजीसी जहाज OSV मालवीय-16 ला शोधून त्यातील चौघांची सुटका केली तर ओएनजीसी रिग सागर किरण यांच्या लाइफ बोटद्वारे 1 व्यक्तीची सुटका करण्यात आली. त्याचप्रमाणे, नेव्हल सीकिंग आणि ALH ने गंभीर अवस्थेत असलेल्या चौघांना बाहेर काढले आणि पुढील वैद्यकीय उपचारांसाठी त्यांना जुहू हवाई तळावर नेण्यात आले. सर्व संबंधितांच्या समन्वित प्रयत्नांद्वारे 2 तासात बचाव कार्य पूर्ण करण्यात आले.N.Chitale/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
अर्थ मंत्रालय
मुंबईत एआयआयबीच्या तिसऱ्या वार्षिक बैठकीत भारतात पायाभूत सुविधांच्या विकासाचा दृष्टिकोन या विषयावर मुख्यमंत्र्यांनी केली चर्चा
नवी दिल्ली, 25 जून 2018
देशाच्या संघराज्य रचनेला बळकटी मिळावी यासाठी अलीकडे अनेक पावले भारत सरकारने उचलली आहेत. अनेक राज्य सरकारांनी रस्ते, रेल्वे, हवाई सेवा, अंतर्गत जलमार्ग असे पायाभूत सुविधांबाबतचे प्रकल्प हाती घेतले आहेत.
संघराज्य रचनेला बळकटी देण्यासाठी केंद्र सरकारने राज्य सरकारांबरोबर जीएसटीसारखी उचलेली पावले, 14 व्या वित्तआयोगाच्या शिफारशींच्या अंमलबजावणीसाठी सरकारचे प्रयत्न यांबाबत रेल्वे, कोळसा, वित्त आणि कंपनी व्यवहार मंत्री पियुष गोयल यांनी माहिती दिली. मुंबईत एआयआयबीच्या तिसऱ्या वार्षिक बैठकीत ‘पॅनेल डिस्कशन विथ चीफ मिनिस्टर्स ऑन व्हिजन ऑफ इन्फ्रास्ट्रक्चर डेव्हलपमेंट इन इंडिया’ मध्ये ते बोलत होते. लवकरच आयुष्यमान भारत उपक्रम सुरु होणार असून देशातल्या 500 दशलक्षहून अधिक जनतेला वर्षाला 7000 डॉलर्सपर्यंत वैद्यकीय विमा देण्यात येणार असल्याचे गोयल यांनी नमूद केले.
देशाची अर्थव्यवस्था 5 ट्रिलिअन अमेरिकी डॉलर्सपर्यंत नेण्याच्या केंद्र सरकारच्या योजनेला अनुरुप राज्याची अर्थव्यवस्था वर्ष 2025 पर्यंत 1 ट्रिलिअन डॉलर्सवर नेण्यासाठी राज्य सरकारचा दृष्टिकोन मुख्यमंत्री देवेंद्र फडणवीस यांनी मांडला.
हवामान बदलाच्या पार्श्वभूमीवर राज्य सरकारने अनेक धोरणात्मक बदल केले आहेत. स्वच्छ ऊर्जा, जैविविधतेचे संवर्धन, सर्वांना अन्नपाणी, शहरी पायाभूत सुविधा याबाबत फडणवीस यांनी झालेल्या बदलांची माहिती दिली.
राष्ट्रीय स्तरावर सकल देशांतर्गत उत्पादनात महाराष्ट्राचा वाटा 15 टक्के आहे. औद्योगिक उत्पादनात 22 टक्क्यांहून अधिक तर निर्यातीत 30 टक्के वाटा महाराष्ट्राचा असल्याचे त्यांनी सांगितले. गेल्या तीन वर्षात देशातील एकूण परदेशी थेट गुंतवणुकीपैकी 42-47 टक्के गुंतवणूक महाराष्ट्रात होते. मुंबई मेट्रो, नवी मुंबई, पुणे आणि नागपूर इथले नवे विमानतळ, ट्रान्स हार्बर लिंकसारखे प्रकल्प अशा शहरी पायाभूत सुविधांची माहिती देतांना फडणवीस यांनी पायाभूत सुविधांच्या विकासाचा आराखडा मांडला.
बिहारचे उपमुख्यमंत्री सुशीलकुमार मोदी यांनी गेल्या 10 वर्षातल्या बिहारमधील पायाभूत सुविधा आणि गुंतवणूक याबाबत माहिती दिली. गेल्या 10 वर्षात रस्त्यांसाठी 1,19,000 कोटींची गुंतवणूक झाल्याची माहिती मोदी यांनी दिली.
उत्तराखंडचे मुख्यमंत्री त्रिवेंद्र सिंह रावत यांनी पर्यटनातली वाढ विशेषत: आंतरराष्ट्रीय पर्यटकांची वाढती संख्या, ग्राम पर्यटन, रेल्वे, रस्ते व हवाई सेवेतील प्रगती याबाबत माहिती दिली.
N.Sapre/S.Kakade/P.Malandkar
(Visitor Counter : 58
खाण मंत्रालय
देशात एप्रिल-डिसेंबर 2021-22 या कालावधीत खनिज उत्पादनात एकूण 16 टक्के वाढ
खाण आणि उत्खनन क्षेत्राच्या खनिज उत्पादनाचा निर्देशांक डिसेंबर 2021 या महिन्यासाठी  120.3 इतका नोंदविण्यात आला असून तो डिसेंबर 2020 मधील उत्पादन स्तराच्या तुलनेत 2.6% अधिक आहे. भारतीय खाण विभागाच्या तात्पुरत्या आकडेवारीनुसार, एप्रिल-डिसेंबर, 2021-22 या कालावधीतील खनिज उत्पादन निर्देशांकाच्या एकूण वृद्धीत गेल्या वर्षीच्या याच कालावधीच्या तुलनेत त्यात 16.0% वाढ झाली आहे.
डिसेंबर 2021 मध्ये महत्त्वाच्या खनिजांचा उत्पादन स्तर पुढीलप्रमाणे होता : कोळसा 748 लाख टन, लिग्नाइट 39 लाख टन, नैसर्गिक वायू  2814 दशलक्ष घन चौरस मी., पेट्रोलियम  25 लाख टन, बॉक्साइट 2492 हजार टन, क्रोमाईट 384 हजार टन, घनरूप तांबे 10 हजार टन, सोने 106 किलो, लोहखनिज 209 लाख टन, घनरूप शिसे 28 हजार टन, मॅंगनीज धातू 273 हजार टन, घनरूप झिंक 126 हजार टन, चुनखडी 309 लाख टन, फॉस्फोराईट 110 हजार टन, मॅग्नेसाइट 11 हजार टन आणि हिरे 70 कॅरेट .
Jaydevi PS/SC/CY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 235
ग्राहक व्यवहार, अन्न आणि सार्वजनिक पुरवठा मंत्रालय
ई-कॉमर्समधील अनुचित व्यापार पद्धती रोखण्याकरिता नियामक चौकट बळकट करण्यासाठी ग्राहक संरक्षण  नियम 2020 मध्ये प्रस्तावित बदल
ग्राहक संरक्षण  नियम, 2020 हा 23 जुलै, 2020 रोजी अधिसूचित करण्यात आला. ई-कॉमर्समधील अनुचित व्यापार पद्धती रोखण्याकरिता नियामक आराखड्यास आणखी बळकटी देण्यासाठी केंद्र सरकारने नियमातील प्रस्तावित सुधारणांबाबत ग्राहक व्यवहार विभागाच्या संकेतस्थळावर मत / टिप्पण्या / सूचना मागविल्या आहेत. प्रस्तावित सुधारणांमध्ये झटपट विक्रीशी  संबंधित तरतुदींचा समावेश आहे.
केंद्रीय ग्राहक व्यवहार, अन्न व सार्वजनिक वितरण राज्यमंत्री अश्विनीकुमार चौबे यांनी आज लोकसभेत लेखी उत्तरात ही माहिती दिली.
अर्थ मंत्रालय
2022-23 या आर्थिक वर्षासाठीचे प्रत्यक्ष कर संकलन  केंद्रीय अर्थसंकल्पातील अंदाजाच्यातुलनेत 2.41 लाख कोटी रुपयांनी म्हणजेच 16.97% ने अधिक
आर्थिक वर्ष 2022-23 साठीचे प्रत्यक्ष कर संकलन , सुधारित अंदाजाच्या तुलनेत 0.69% नी अधिक
आर्थिक वर्ष2022-23 साठीचे सकल प्रत्यक्ष कर संकलन  19.68 लाख कोटी इतके; यात 20.33% टक्क्यांची वाढ
आर्थिक वर्ष2022-23 साठीचे निव्वळ प्रत्यक्ष कर संकलन 16.61 लाख कोटी रुपये; यात, 17.63% टक्क्यांची वाढ
आर्थिक वर्ष 2022-23 साठीचा 3,07,352 कोटी रुपयांचा परतावा जारी
नवी दिल्ली, 3 एप्रिल 2023
2022-23 आर्थिक वर्षासाठीचे प्रत्यक्ष कर संकलनाचे तात्पुरते आकडे समोर आले असून निव्वळ संकलन 16.61 लाख कोटी रुपये इतके झाले असून गेल्या आर्थिक वर्षात म्हणजे 2021-22 मध्ये हे संकलन 14.12 लाख कोटी इतके होते. त्यात 17.63% ची वाढ झाली आहे.
आर्थिक वर्ष 2022-23 च्या केंद्रीय अर्थसंकल्पात प्रत्यक्ष कर महसुलासाठी अर्थसंकल्पीय अंदाज 14.20 लाख कोटी रुपये इतका मांडण्यात आला होता, त्यानंतर सुधारित अंदाज मांडण्यात करण्यात आला होता आणि तो सुधारित अंदाज 16.50 लाख कोटी रुपये असा मांडण्यात आला होता. मात्र, ताज्या आकडेवारीनुसार, तात्पुरते प्रत्यक्ष कर संकलन  मूळ अंदाजापेक्षा 16.97% अधिक तर सुधारित अंदाजापेक्षा 0.69% ने अधिक झाले आहे.
आर्थिक वर्ष 2022-23 मध्ये प्रत्यक्ष कराचे समग्र संकलन,  परतावा वेगळा काढण्याच्या आधीचे 19.68 लाख कोटी रुपये इतके झाले आहे. गेल्या वर्षी हेच संकलन 16.36 लाख कोटी रुपये इतके होते. यात, 20.33 % ची वाढ नोंदवण्यात आली आहे.
आर्थिक वर्ष 2022-23 मध्ये सकल कॉर्पोरेट कर संकलन, 10,04,118 कोटी रुपये इतके झाले. गेल्या वर्षी हेच संकलन, 8,58,849 कोटी रुपये एवढे होते, त्यात, 16.91% ची वाढ नोंदवण्यात आली आहे.
आर्थिक वर्ष 2022-23 मध्ये एकूण वैयक्तिक प्राप्तिकर संकलन   रु. 9,60,764 कोटी आहे. गेल्या वर्षी हे संकलन 7,73,389 कोटी रुपये इतके होते. त्यामुळे, एकूण वैयक्तिक प्राप्तिकर संकलनात 24.23% वाढ झाली आहे.
आर्थिक वर्ष 2022-23 मध्ये 3,07,352 कोटी रुपयांचे परतावे जारी करण्यात आले आहेत. आर्थिक वर्ष 2021-22 मध्ये जारी केलेल्या 2,23,658 कोटी रुपयांच्या परताव्याच्या तुलनेत यात 37.42% ची वाढ झाली आहे.Jaydevi PS/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 173
गृह मंत्रालय
अग्निपथ योजनेच्या पहिल्या वर्षासाठी प्रवेशाचे वय 21 वरून 23 वर्षे करण्याचा सहानुभूतीपूर्वक निर्णय घेऊन दोन वर्षांची सवलत दिल्याबद्दल केंद्रीय गृह आणि सहकारमंत्री अमित शहा यांनी पंतप्रधान नरेंद्र मोदी यांच्याप्रति केली कृतज्ञता व्यक्त
या निर्णयामुळे फार मोठ्या प्रमाणावर युवकांना लाभ होणार असून अग्नीपथ योजनेच्या माध्यमातून ते राष्ट्रसेवा आणि उज्वल भवितव्याकडे आगेकूच करतील
गेली दोन वर्षे कोविड-19 महासाथीमुळे लष्करातील भरती प्रक्रियेवर परिणाम झाला आहे, हे लक्षात घेऊन अग्नीपथ योजनेंच्या पहिल्या वर्षासाठी भरती करताना प्रवेशाचे कमाल वय 21 वरून 23 वर्षे करून दोन वर्षांची सवलत दिली आहे
पंतप्रधान नरेंद्र मोदी यांनी अग्नीपथ योजनेच्या पहिल्या वर्षासाठी युवकांना प्रवेशाचे कमाल वय 21 वरून 23 वर्षे करण्याचा सहानुभूतीपूर्वक निर्णय घेऊन दोन वर्षाची सवलत दिल्याबद्दल केंद्रीय गृहमंत्री आणि सहकारमंत्री अमित शहा यांनी मोदी यांचे आभार मानले आहेत.
केंद्रीय गृहमंत्री आपल्या ट्विट संदेशाच्या माध्यमातून म्हटले आहे की, गेली दोन वर्षे कोविड-19 महासाथीमुळे लष्करातील भरती प्रक्रियेवर परिणाम झाला होता. म्हणून पंतप्रधान नरेंद्र मोदी यांनी ज्या युवकांनी वयाची मर्यादा पार केली आहे, त्यांच्याबद्दल सहानुभूती बाळगत, अग्नीपथ योजनेंतर्गत पहिल्या वर्षासाठी प्रवेशाचे कमाल वय 21 वरून 23 वर्षे वाढवून दोन वर्षांची सवलत देण्याचा निर्णय घेतला आहे.
अमित शहा यांनी म्हणाले की, या निर्णयामुळे फार मोठ्या संख्येने युवकांना लाभ होणार असून अग्नीपथ योजनेच्या माध्यमातून ते राष्ट्रसेवा आणि उज्वल भवितव्याच्या दिशेने आगेकूच करतील. मी यासाठी नरेंद्र मोदी यांच्याप्रति कृतज्ञता व्यक्त करतो.
संरक्षण मंत्रालय
लष्करी जवानांसाठी मानद कमिशन
नवी दिल्ली, 14 ऑगस्ट 2020
74 व्या स्वातंत्र्य दिन - 2020 च्या निमित्ताने मानद कमिशनने सन्मानित झालेल्या लष्कराच्या जवानांची यादी या ई-मेलशी संलग्न आहे.
टीप : स्वातंत्र्यदिन 2020 च्या निमित्ताने सर्व मानद कप्तान आणि मानद लेफ्टनंट उमेदवारांना सक्रिय यादीमध्ये समाविष्ट करण्यासाठी यादी तयार करण्याकडे विशेष लक्ष दिले गेले आहे. तथापि, ही यादी मानद कमिशनच्या दाव्याचा अधिकार म्हणून घेऊ नये. मानद कमिशन प्रदान करण्याचे अंतिम अधिकार भारतीय मसुदा राजपत्र अधिसूचना आहे, जे संबंधित नोंदी कार्यालये किंवा मुख्यालय आदेशाद्वारे प्राप्त केली जाऊ शकते.
संलग्न फाइल
कर्नल अमन आनंद
जनसंपर्क अधिकारीB.Gokhale/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162